Веселин Калчев
Веселин Денчев Калчев е български музикант, хоров диригент и учител.

Биография 
Веселин Калчев е роден на 5 февруари 1930 в с. Буковец, Белослатинско. Завършва музикално образование в Българската държавна консерватория, където постъпва през 1950 г. Негови учители са известни български музиканти и музикални педагози – проф. Тодор Въжаров (цигулка), диригентът Васил Стефанов, проф. Веселин Стоянов, проф. д-р Стоян Джуджев, проф. Марин Големинов.

Музикален педагог 
От 1954 г. работи в Ловеч заедно с Кирил Киров (Маестрото) и Христо Недков (Мао Дзедун). Дългогодишен учител, музикален педагог и хоров диригент в Немската гимназия „Ернст Телман“ в Ловеч (от 1 октомври 1959). Хорът на училището на III-я републикански фестивал (1969) печели златен медал. Диригент е на Градския представителен хор „Панайот Пипков“ при Ловчанско читалище „Наука“ от 1963 г. в продължение на близо 40 години. Концертира с голям успех в страната и чужбина.

Фондация 
По инициатива на стотиците му възпитаници и певци през 2001 г. в Ловеч е учредена фондация „Веселин Калчев“ за поощряване на даровити деца.

Галерия

Източници

Литература 
 Сб. 100 години Ловчанско читалище „Наука“, Ловеч, 1970

Български музиканти
Български диригенти
Български учители
Хора от област Враца
Починали в Ловеч
Възпитаници на Националната музикална академия